สภาผู้แทนราษฎร เตรียมพิจารณากระทู้ถามรัฐบาลและร่างข้อบังคับการประชุมสภาผู้แทนราษฎร รวมถึงญัตติด่วนอีก 24 เรื่อง
สภาผู้แทนราษฎร เตรียมพิจารณากระทู้ถามรัฐบาล และร่างข้อบังคับการประชุมสภาผู้แทนราษฎร รวมถึงญัตติด่วนอีก 24 เรื่อง ในการประชุมบ่ายวันนี้(10 ก.ค.62)          การประชุมสภาผู้แทนราษฎร ในเวลา 13.00 น. วันนี้(10 ก.ค.62) ที่หอประชุมบริษัท ทีโอที จำกัด (มหาชน) โดยหลังการปรึกษาหารือของสมาขิกสภาผู้แทนราษฎร หรือ ส.ส. มีวาระพิจารณากระทู้ถามสดและกระทู้ถามทั่วไป ซึ่งกระทู้ถามทั่วไปรัฐบาล จำนวน 7 กระทู้ ได้แก่ กระทู้ถาม เรื่อง มาตรการในการแก้ปัญหาข้าราชการครู // เรื่อง พานไหว้ครู – ล้อการเมือง เด็กคิดเองได้ ผู้ใหญ่อย่ากลัว // เรื่อง การก่อสร้างพิพิธภัณฑ์บ้านดอนธงชัย ตำบลสว่างแดนดิน อำเภอสว่างแดนดิน จังหวัดสกลนคร // เรื่อง ความคืบหน้าของร่างพระราชบัญญัติป้องกันและปราบปรามการทรมานและการกระทำให้บุคคลสูญหาย พ.ศ. .... // เรื่อง การแก้ปัญหาขาดแคลนน้ำและการพัฒนาแหล่งน้ำในเขตตำบลหนองไฮ อำเภอสำโรง จังหวัดอุบลราชธานี // เรื่องการก่อสร้างถนนและสะพานสายเลี่ยงเมืองในเขตเทศบาลเมืองพิบูลมังสาหาร จังหวัดอุบลราชธานี // และกระทู้ถาม เรื่องการขึ้นราคาน้ำมันปาล์ม        นอกจากนี้ ยังมีวาระพิจารณาร่างข้อบังคับการประชุมสภาผู้แทนราษฎร พ.ศ. .... ซึ่งคณะกรรมาธิการวิสามัญยกร่างพิจารณาเสร็จแล้ว รวมถึงพิจาณาญัตติด่วนอีก 24 ญัตติ เช่น ญัตติขอให้ตั้งคณะกรรมาธิการวิสามัญเพื่อตรวจสอบและศึกษาติดตามการทำงานของหน่วยงานภาครัฐ ต่อการถูกละเมิดสิทธิมนุษยชนและถูกประทุษร้ายของประชาชน // เรื่อง ขอให้สภาผู้แทนราษฎรตั้งคณะกรรมาธิการวิสามัญพิจารณาศึกษาการดำเนินการโครงการเขตพัฒนาพิเศษภาคตะวันออก (EEC) // เรื่อง ขอให้สภาผู้แทนราษฎรตั้งคณะกรรมาธิการวิสามัญตรวจสอบโครงการก่อสร้างอาคารรัฐสภาแห่งใหม่